ΓΡΑΠΤΗ ΕΡΩΤΗΣΗ E-0097/01

υποβολή: Rosa Migulez Ramos (PSE) προς την Επιτροπή

(29 Ιανουαρίου 2001)

Θέμα: ΣΕΒ: ζωικά άλευρα

Κατά τις τελευταίες ημέρες του 2000 στην κοινότητα της Mesia (Γαλικία), πραγματοποιήθηκε σε ανοικτό λατομείο, όχι στεγανοποιημένο ούτε και κατάλληλο για ναποδεχθεί τέτοια απόβλητα, η ταφή των πτωμάτων 300 βοοειδών, της οποίας είχε προηγηθεί η ταφή 50 τόννων και πλέον ζωικών αλεύρων, τα οποία απαγορεύονται από την Ευρωπαϊκή Ένωση και προέρχονται από ζώα της ομάδας Α.

Η εναπόθεση των πτωμάτων των ζώων, καθώς και των σάκκων που περιείχαν τα άλευρα, έγινε από τους ίδιους τους κατοίκους της περιοχής και σε οχήματα που δεν ήσαν κατάλληλα για μια τέτοια μεταφορά. Η ανησυχία των κατοίκων είναι μεγάλη, δεδομένου ότι δεν γνωρίζουν ποιες συνέπειες θα μπορούσαν ναπάρξουν για τηνγεία τους και για τηνγεία όσων ήλθαν σε επαφή με τα απόβλητα.

Θα ήθελα να διατυπώσω τις ακόλουθες ερωτήσεις: Ποιοι είναι, σύμφωνα με τα στοιχεία που διαθέτει η Επιτροπή, οι κίνδυνοι για την ανθρώπινηγεία από τη μεταφορά ζωικών αλεύρων που προέρχονται από ζώα της ομάδας Α, καθώς καιλικώνψηλού κινδύνου για τα άτομα που πραγματοποιούν την εν λόγω μεταφορά;

Μπορεί η Επιτροπή, δεδομένου ότιπάρχουν αμφιβολίες σε σχέση με την προέλευση και την χώρα παραγωγής αυτών των ζωικών αλεύρων, να μας ενημερώσει προς ποιες χώρες της ΕΕ πραγματοποιήθηκαν εξαγωγές ζωικών αλεύρων που προέρχονταν από το Ηνωμένο Βασίλειο, καθ' ην στιγμή τα εν λόγω άλευρα είχαν απαγορευθεί αλλά, παρόλα αυτά, εξακολουθούσαν να κατασκευάζονται;

Έχει επεξεργαστεί η Επιτροπή ρυθμίσεις σχετικά με τη μεταφορά ζωικών αλεύρων την καταστροφή τους, τα χαρακτηριστικά που θα έπρεπε να διακρίνουν τα οχήματα που την πραγματοποιούν, τα μέτρα προστασίας που πρέπει να λαμβάνουν τα άτομα που έχουν αναλάβει το έργο αυτό, καθώς και τους τρόπους καταστροφής των αλεύρων;

Πιστεύει η Επιτροπή ότι η ύπαρξη απόθεσης τόννων αλεύρου, σε μέρος ανοικτό και χωρίς καμία προηγούμενη προετοιμασία, θέτει σε κίνδυνο τηνγεία των κατοίκων της Mesia; Ποια θα ήταν, κατά τη γνώμη της Επιτροπής, τα αναγκαία μέτρα που πρέπει να ληφθούν προκειμένου να ελαχιστοποιηθεί ο εν λόγω κίνδυνος;

Απάντηση του κ. Byrne εξ ονόματος της Επιτροπής

(27 Μαρτίου 2001)

Στις 26 και 27 Οκτωβρίου 2000 η επιστημονική συντονιστική επιτροπή εξέδωσε προκαταρτικά σημειώματα για τον ασφαλή χειρισμό, τη μεταφορά και αποθήκευση κρεατοστεαλεύρων ενδεχομένως μολυσμένων από τον παράγοντα της σπογγώδους εγκεφαλοπάθειας των βοοειδών (ΣΕΒ) ή άλλους παθογόνους παράγοντες. Τα εν λόγω σημειώματα, τα οποία εκθέτουν τις κυριότερες προδιαγραφές για τη μείωση στο ελάχιστο των κινδύνων λόγω αποθήκευσης αυτού τουλικού, δημοσιεύονται στο διαδίκτυο στη διεύθυνση:

http://europa.eu.int/comm/food/fs/sc/ssc.

Στοιχεία για τις άμεσες εξαγωγές κρεατοστεαλεύρων από το Ηνωμένο Βασίλειο σε όλα τα κράτη μέλη και τις τρίτες χώρες είναι διαθέσιμα και έχουν ανακοινωθεί στο ευρύ κοινό. Η Επιτροπή θα αποστείλει αυτές τις πληροφορίες απευθείας στον αξιότιμο βουλευτή.

Επί του παρόντος η παραγωγή, μεταφορά και διάθεση κρεατοστεαλεύρωνπόκεινται στις ακόλουθες κοινοτικές διατάξεις:

- οδηγία 90/667/ΕΟΚ του Συμβουλίου της 27ης Νοεμβρίου 1990(1) για τη θέσπισηγειονομικών κανόνων για τη διάθεση και τη μεταποίηση ζωικών αποβλήτων, τη διάθεσή τους στην αγορά

- απόφαση 97/735/ΕΚ της Επιτροπής της 21ης Οκτωβρίου 1997(2) σχετικά με ορισμένα μέτρα προστασίας όσον αφορά το εμπόριο ορισμένων κατηγοριών ζωικών αποβλήτων θηλαστικών

- απόφαση 1999/534/ΕΚ του Συμβουλίου, της 19ης Ιουλίου 1999(3), για τη λήψη μέτρων που εφαρμόζονται στην επεξεργασία ορισμένων ζωικών αποβλήτων για την προστασία από τις μεταδοτικές σπογγώδεις εγκεφαλοπάθειες

- απόφαση 2000/418/ΕΚ της Επιτροπής, της 29ης Ιουνίου 2000(4), για τη ρύθμιση της χρήσηςλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες.

Η πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τον καθορισμό τωνγειονομικών κανόνων για τα ζωικάποπροϊόντα που δεν προορίζονται για κατανάλωση από τον άνθρωπο(5) καθορίζει λεπτομερείς όρους για την παραγωγή, αποθήκευση, μεταφορά και διάθεση των κρεατοστεαλεύρων. Η πρόταση θέτει σε εφαρμογή τις πλέον πρόσφατες επιστημονικές γνώσεις στο αντικείμενο. Σύμφωνα με αυτήν την πρόταση κανονισμού, στο πλαίσιο στρατηγικής για την πρόληψη νόσων, κρεατοστεάλευρα ακατάλληλα για κατανάλωση πρέπει να διατίθενται ως απόβλητα εφαρμοζομένης της νομοθεσίας περί αποβλήτων, ιδίως της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων(6) και της οδηγίας 91/689/ΕΟΚ του Συμβουλίου της 12ης Δεκεμβρίου 1991 για τα επικίνδυνα απόβλητα(7). Τα εν λόγω κρεατοστεάλευρα πρέπει να περιλαμβάνονται στην κατηγορία απόβλητα των οποίων η συλλογή και διάθεσηπόκεινται σε ειδικές απαιτήσεις σε σχέση με την πρόληψη μόλυνσης σύμφωνα με τον κατάλογο επικίνδυνων αποβλήτων της απόφασης 94/904/ΕΚ του Συμβουλίου της 22ας Δεκεμβρίου 1994 για την κατάρτιση καταλόγου επικίνδυνων αποβλήτων κατ' εφαρμογή του άρθρου 1, παράγραφος 4 της οδηγίας 91/689/ΕΟΚ για τα επικίνδυνα απόβλητα(8). Τα κρεατοστεάλευρα αυτά χαρακτηρίζονται εξ άλλου ως επικίνδυνα απόβλητα, εκτός εάν έχουνποστεί προηγούμενη μεταποίηση βάσει διεργασίας για την αδρανοποίηση των μολυσματικών παραγόντων, όπως προβλέπει η απόφαση 1999/534/ΕΚ του Συμβουλίου, της 19ης Ιουλίου 1999, για τη λήψη μέτρων που εφαρμόζονται στην επεξεργασία ορισμένων ζωικών αποβλήτων για την προστασία από τις μεταδοτικές σπογγώδεις εγκεφαλοπάθειες και την τροποποίηση της απόφασης 97/735/ΕΚ της Επιτροπής(10). Μετά από αυτήν την επεξεργασία τα κρεατοστεάλευρα μπορούν να θεωρηθούν μη επικίνδυνα απόβλητα κατά την έννοια της περιβαλλοντικής νομοθεσίας.

Η οδηγία 2000/54/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000(9), καθορίζει ελάχιστες προδιαγραφές με σκοπό την προστασία των εργαζομένων από κινδύνους για την ασφάλεια και τηνγεία τους, συμπεριλαμβανομένης της πρόληψης τέτοιων κινδύνων, οι οποίοι προέρχονται ή είναι πιθανόν να προέλθουν από την έκθεση σε βιολογικούς παράγοντες, στους οποίους περιλαμβάνονται μη συμβατικοί παράγοντες συνδεόμενοι με τις μεταδοτικές σπογγώδεις εγκεφαλοπάθειες.

(1) ΕΕ L 363 της 27.12.1990. Οδηγία η οποία τροποποιήθηκε για τελευταία φορά με την πράξη προσχώρησης της Αυστρίας, Φινλανδίας και Σουηδίας.

(2) ΕΕ L 294 της 28.10.1997. Απόφαση που τροποποιήθηκε για τελευταία φορά με την απόφαση 1999/534/ΕΚ.

(3) ΕΕ L 204 της 4.8.1999.

(4) ΕΕ L 158 της 30.6.2000. Απόφαση που τροποποιήθηκε για τελευταία φορά με την απόφαση 2001/2/ΕΚ (ΕΕ L 1 της 4.1.2001) της Επιτροπής.

(5) COM(2000)574 τελικό.

(6) ΕΕ L 194 της 25.7.1975.

(7) ΕΕ L 377 της 31.12.1991.

(8) ΕΕ L 356 της 31.12.1994.

(9) ΕΕ L 262 της 17.10.2000.

(10) ΕΕ L 204 της 4.8.1999.